text: Nú styttist til Føroya vakrasta hálvmaratonn
text: #000001
text: Hetta er tígginda ferðin, at skipað verður fyri Føroya vakrasta hálvmaratonn, har runnið verður í Gásadali til Sandavágs. Higartil hava yvir 700 luttakarar teknað seg til at ganga ella at renna teinin á 21.0975 kilometrar.
text: #000003
text: Freistin at tekna seg ella at gera broytingar í tilmeldingini er 26. august. Lagt verður upp til at tey sum klára at gjøgnumføra teinin innan tríggjar tímar, tekna seg til at renna.
text: #000004
text: #FVHM er eitt heildagstiltak. Tað er veitsludámur her vesturi, rutan er einastandandi vøkur og á túrinum er livandi tónleikur. Luttakarafjøldin er fjølbroytt heilt frá ídnastu rennaranum vit hava, til tey, sum njóta ein gongutúr og allar variatiónir har ímillum; fleiri arbeiðspláss luttaka, bólkar av vinfólki og so framvegis. Eitt ávíst luttakaratal eru útlendingar og hetta setir sín dám, tá tú kemur móti málinum við flaggrøðini Vága kommuna setur upp á hvørjum ári. Higartil eru luttakarar frá tíggju ymiskum londum, sum koma at renna úr Gásadali til Sandavágs.
text: #000005
text: Tú stuðlar tá tú luttekur í Føroya vakrasta hálvmaratonn
text: #000006
text: Eins og undanfarin ár fara 100 krónur av luttøkugjaldinum hjá gangarum til Krabbameinsfelagið og rennarar kunnu velja at stuðla eisini.
text: #000007
text: Ítróttarfelag Frælsi letur eisini altíð stuðul til Beran í sambandi við #FVHM. Berin er sorgarbólkur fyri børn, ið hava mist ein av sínum nærmastu.
text: #000008
text: Tey sum tekna seg til #FVHM møta í ítróttarhøllini á Giljanesi, har startnummar verður heintað, síðan verða luttakararnir førdir við bussum frá Giljanesi til Gásadals. Tey sum luttaka við at ganga túrin fara kl. 9.00 og ímeðan tey sum skulu renna fara frá Giljanesi kl. 10.00. Skotið verður í gongd kl. 10.00 hjá gangarum og kl. 11.00 hjá rennarum í Gásadali.
text: #000011
text: Tá komið verður á mál við Sandavágs kirkju, fáa øll tey sum hava gjøgnumført teir 21.0975 kilometrar eitt heiðursmerki fyri luttøku skapað sum Vágar, har rutan runnið ella gingið hevur verið eisini er markera.
text: #000012
text: Myndaboksin verður eisini til staðar á málinum, stuttligt at hava eina mynd at minnast afturá. Aftaná bjóðar Ítróttarfelagið Frælsi ein miðmála, á Giljanesi, við laksi frá Hiddenfjord, og heima bakstur afturvið kaffi.
text: #000013